Ning pisikesed asjad aitavad nukrust eemale peletada. On  ikka ülimalt armas, kui laululaps (kes pealegi meessoost ja pikkuselt vaat et mulle juba äragi teeb) toob kingituseks volditud klaveri :) ning pojengid. Või kui oma lapsed "peksavad" keset üsna ainsat talutava kuumusega päikeselist päeva mu kodust välja, öeldes: "Sul on vaba päev!" Istusin siis suisa mitu tundi Moseli ääres ja lugesin Lennart Meri "Poliitilist testamenti" ning sain turja tuliseks. Oo, te ei tea, kui hea oli! Kahju vaid, et Moselisse ujuma ei saa. No keegi just ei keela, aga mitmetel põhjustel  ei ole see ujumiseks parim paik.